............ Cum enim ab initio nostri ordinis statutum sit, et sub excommunicatione gravi prohibitum, ne quis in domibus nostris vel grangiis hospitatur, comedat carnes, comes Robertus, frater vester, hoc forsitan nesciens, saepius agit. Unde et fratres nostri turbantur et eum offendere et peccatum incurrere et nostram laedere parvitatem sciatis. Ea propter majestatem vestram flexis genibus imploramus, ut pro amore Dei et huic suadere dignemini, ut a talibus abstinere causâ Dei et vestrâ debeat, quoniam non desunt in honestiora hospitia, quam apud grangias de Pruliaco et aliarum domorum nostrarum; nec debet ei grave videri quod tam de levi corrigere potest, ne et alii ejus exemplo talia faciant.